Nem indulhat, mégis Berlusconi szerepel az olasz választási plakátokon | Kitekintő.hu
2018. január 07., vasárnap Európai ügyek
A Hajrá Olaszország elsőként tette közzé a március 4-i parlamenti választásokra készült logóját, amely a szavazócédulákon fog szerepelni. A jelképen kék színű Forza Italia felirat olvasható, háttérben az olasz nemzeti színű zászlóval, alatta pedig a “Berlusconit elnöknek” felirat.
A Forza Italia, vagyis a Hajrá Olaszország elnevezést Silvio Berlusconi adta pártjának még 1994-es politikai színrelépése idején, és a mostani logó is majdnem teljesen a huszonnégy évvel ezelőtti szimbólumot idézi.
A Silvio Berlusconi vezette FI a Matteo Salvini vezette Északi Ligával és a szintén jobboldali, Giorgia Meloni vezette Olasz Testvérek (FdI) formációval kötött választási koalíciót. A szövetséghez több kisebb jobbközép párt alkotta csoport is csatlakozott. Ezt hivatalosan vasárnap jelentették be Silvio Berlusconi, Matteo Salvini és Giorgia Meloni találkozóját követően, amelyet a Milánó közeli Arcoréban, Silvio Berlusconi villájában tartottak.
Silvio Berlusconi az Európai Néppárt vezetőinek találkozójára érkezik Brüsszelben, Belgiumban, 2017. december 14-én. EPA/JULIEN WARNAND
Sajtóértesülések szerint a négyórás megbeszélésen szó volt a képviselőjelöltek kiválasztásáról, valamint a koalíció programjáról. Egyeztettek a tavaszi parlamenti választásokkal egy időben tartandó lombardiai tartományi választásokon indítandó jobbközép jelöltek személyéről is.
A jobbközép koalíció kevesebb adót, kevesebb bürokráciát ígér és kevesebb függőséget Európától a biztonság növelésével és a migráció ellenőrzésével. Ezen kívül az olasz nyugdíjrendszer igazságosabbá tételét, az olasz nemzeti termékek védelmét, a demográfiai csökkenés megállítását.
berlusconi Forza Italia M5S Olaszország választások	2018-01-07
berlusconi Forza Italia M5S Olaszország választások
Előző: Kína készpénzfelvételi korlátozásokat vezetett be a tőkekiáramlás megfékezésére
Következő: A damaszkuszi rendszer Achilles-sarka a kormányerők célkeresztjében
Európa Németország EU Románia Latin-Amerika Magyarország USA Kína iszlám Szíria Szerbia Amerika Equilor Nagy-Britannia gazdaság Oroszország Kelet-Ázsia Szlovákia Ukrajna Kárpát-medence